EkBass/fiwiki-20250220-pages-articles huggingface dataset:
Jalkapallon Suomen sarjan kausi 1926–1927

Jalkapallon Suomen sarjan kausi 1926–1927 oli Palloliiton propagandamielessä järjestämä valtakunnallinen sarjakilpailu. Turun Sanomat lahjoitti kilpailuun Karhunpyytäjä-kiertopalkinnon. Kilpailun voitti Helsingin Palloseura. Kilpailu jäi perustetussa muodossaan ainutlaatuiseksi. Kaudella 1928–1929 Karhunpyytäjä-palkinnosta pelattiin ns. Etelä-Suomen sarjassa, jonka myös HPS voitti. Pohjanmaalle ja Savoon perustettiin omat alueelliset, huomattavasti pienimuotoisemmat sarjat. == Joukkueet == Sarjaan osallistui yksitoista joukkuetta, Neljä Helsingistä, kaksi sekä Turusta että Viipurista sekä lisäksi Tampereen Palloilijat, Savon piirin yhdistetty joukkue ja Vaasan piirin piirinmestari VPS joka 6.6.1926 pelatussa karsintaottelussa voitti GBK:n 3–2. Joukkue Kaupunki Helsingfors IFK (HIFK) Helsinki Helsingin Palloseura (HPS) Helsinki Helsingin Jalkapalloklubi (HJK) Helsinki Kronohagens IF (KIF) Helsinki Turun Palloseura (TPS) Turku Turun IFK (ÅIFK) Turku Vaasan Palloseura (VPS) Vaasa Viipurin Sudet (Sudet) Viipuri Viipurin Reipas (Reipas) Viipuri Tampereen Palloilijat (TaPa) Tampere Savon piiri (Savo) Kuopio, Varkaus == Kausi 1926 == Sarja aloitettiin 4.7.1926. Suomenmestaruuskilpailujen aikana sarjassa pidettiin taukoa ja jatkettiin jälleen lokakuussa. Viimeiset vuoden 1926 puolella käydyt ottelut pelattiin 10.10. Sarjassa siihen mennessä pisteittä jääneet joukkueet pudotettiin sarjasta, eikä heitä vastaan pelattuja otteluja enää huomioitu sarjataulukossa 1927. Pudonneet joukkueet olivat: Pudonneiden pelaamat ottelut: * TaPa – ÅIFK 3–1 (4.7.), Sudet – ÅIFK 4–2 (Helsingissä 11.7.), TPS – ÄIFK 10–0 (25.7.) * VPS – KIF 3–1 (11.7.), HIFK – KIF 6–1 (19.7.), HJK – KIF 4–0 (10.10.) * Savo – Reipas 1–3 (Kuopiossa 4.7.), Savo – HIFK 2–5 (Kuopiossa 11.7.), TaPa – Savo 6–0 (18.7.), Savo – Sudet 0–9 (Varkaudessa 25.7.) == Kausi 1927 == Edellisenä kesänä alkanut sarja käynnistyi huhtikuulla. Avausottelussa HPS voitti HIFK:n 4–1. Tappioitta syyskauden pelannut HJK kompastui tasapeliin Vaasassa ja hävisi Viipurissa Susille. Sarjavoitto ratkesi HPS:n voitettua TPS:n 4–2. Päätöskierroksen ottelu HPS–HJK jäi näin ollen merkityksettömäksi ja päättyi 0–0. Ottelu oli HPS:n kauden ainoa, jota se ei voittanut. Muutama sarjaottelu, jotka siirrettiin FIFAn kongressin alta, jätettiin lopulta pelaamatta. Lopullinen sarjatilanne Pelaamatta jäivät ottelut: HIFK–Reipas, Sudet–VPS ja Reipas–VPS. Sarjataulukko laskettu tiedossa olevista ottelutuloksista. === Ottelut === Joukkue HPS HIFK HJK Sudet TPS TaPa Reipas VPS HPS 4–1 – – 4–2 – 3–0 – HIFK – 4–2 – – 4–0 – – HJK 0–0 – – 3–2 – 4–0 – Sudet 1–9 3–2 2–0 – 2–1 – – TPS – 0–2 – 2–2 5–3 – 9–0 TaPa 0–5 – 0–3 – – 2–2 – Reipas – – – 0–0 3–3 – – VPS 2–8 2–4 3–3 – – 2–4 – == Lähteet == * Sanomalehdet vuosilta 1926–1927 ===Viitteet=== Luokka:Vuoden 1926 jalkapallo Luokka:Vuoden 1927 jalkapallo 1926
Baroncellin kappeli

pienoiskuva|250px|Baroncellin kappeli pienoiskuva|250px|Baroncellin sukuhauta Baroncellin kappeli on Firenzessä Basilica di Santa Crocen kirkon poikkilaivan eteläpäässä sijaitseva kappeli. Tila muodostuu kahdesta ristiholvista, ja se on pyhitetty Marian ilmestykselle. Kappeli perustettiin vuonna 1328 kahden varakkaan pankkiirin, Vanni ja Piero Bandini Baroncellin, sekä kolmen muun lahjoituksella heidän sekä heidän esivanhempiensa ”sielujen hyvinvoinnin ja pelastuksen hyväksi”, kuten Baroncellien sukuhaudan teksti sanoo. Sukuhauta sijaitsee kappelin sisääntuloseinämän molemmin puolin, ja se on Giovanni di Balduccion veistämä. Samalta tekijältä ovat myös sisääntuloholvin molemmin puolin sijoitetut pienet patsaat, jotka kuvaavat Neitsyt Mariaa sekä arkkienkeli Gabrielia, joka on saapunut ilmoittamaan hänelle Jeesuksen syntymästä. Kappelin yksityiskohtaiset seinämaalaukset on toteuttanut Taddeo Gaddi vuoden 1328 jälkeen. Kuvien sarjassa on kuvattu Marian elämänvaiheita perisynnittömästä sikiämisestä Jeesuksen syntymään ja kuninkaiden kumarrukseen. Kappelin alttarille on sijoitettu Giotto di Bondonen maalaama polyptyykki, Neitsyen kruunaus, joka ajoittuu välille 1328–1337. ==Kuvia== kuva:Cappella baroncelli, affreschi di taddeo gaddi 05.JPG kuva:Cappella baroncelli 03.jpg kuva:Cappella baroncelli 01.jpg kuva:Taddeo gaddi, nascita di maria, 1328-30 ca. 01.JPG File:The central part of the stained glass by Taddeo Gaddi in Baroncelli Chapel. Basilica Santa Croce in Florence, Italy.jpg == Lähteet == Luokka:Firenzen kirkot
Hongkongin hallintojohtaja

Hongkongin erityishallintoalueen hallintojohtaja (, ) on Hongkongin hallituksen johtaja ja edustaja. Virka perustettiin korvaamaan Yhdistyneen kuningaskunnan monarkian edustaman Hongkongin kuvernöörin, kun Hongkong luovutettiin Kiinan kansantasavallalle 1. heinäkuuta 1997. Vaalilautakunta päättää ehdokkaat, ja Kiinan kansantasavallan keskushallinto nimittää ehdokkaista hallintojohtajan. Hallintojohtaja toimii myös automaattisesti kahdeksan hongkongilaisen julkisen yliopiston kanslerina. Vuonna 2021 hallintojohtajan palkkio on 672 000 dollaria vuodessa. == Hallintojohtajat == * Tung Chee-hwa (1997–2005) * Donald Tsang (2005–2012) * Leung Chun-ying (2012–2017) * Carrie Lam (2017–2022) * John Lee (2022–) ImageSize = width:800 height:auto barincrement:15 PlotArea = top:10 bottom:50 right:130 left:20 AlignBars = late Colors = id:ind value:rgb(0.8,0.8,0.8) id:non value:gray(0.8) id:gray1 value:gray(0.8) id:gray2 value:gray(0.9) DateFormat = dd/mm/yyyy Period = from:01/01/1997 till:31/12/2022 TimeAxis = orientation:horizontal ScaleMajor = gridcolor:gray1 unit:year increment:5 start:2000 ScaleMinor = gridcolor:gray2 unit:year increment:1 start:1997 BarData = barset:CE PlotData= width:5 align:left fontsize:S shift:(5,-4) anchor:till barset:CE from: 01/07/1997 till:12/03/2005 color:non text:"Tung" fontsize:9 from: 21/06/2005 till:30/06/2012 color:non text:"Tsang" fontsize:9 from: 01/07/2012 till:30/06/2017 color:non text:"Leung" fontsize:9 from: 01/07/2017 till:01/08/2020 color:non text:"Lam" fontsize:9 == Lähteet == *
Hàm Nghi

Hàm Nghi oli Vietnamin Nguyễn-dynastian kahdeksas keisari. Hän toimi keisarina yhden vuoden ajan, vuosina 1884–1885. Hàm Nghi oli edellisen keisarin Kiến Phúcin nuorempi veli. Kiến Phúcin kuoltua vuonna 1884, ranskalaiset päättivät että tuolloin 14-vuotias Hàm Nghi, olisi nuorena keisarina helpommin hallittavissa kuin aikuisen keisarin. Tästä syystä Vietnamia hallinneet ranskalaiset valitsivat keisariksi Hàm Nghin. Hàm Nghi ei ollut koskaan saanut aatelista koulutusta, mutta oli kuitenkin ajattelevainen hallitsija. Hän ymmärsi että Vietnamin suojelijana esiintynyt Ranskan siirtomaavalta todellisuudessa käytti suurinta valtaa. Maan palatsi oli pian aseistettu ranskalaisten tykistöä vastaan ja jännitteet kasvoivat kun ranskalaisten sotilaiden partiointi lisääntyi. Heinäkuussa 1885 kaksi keisarin mandariinia Nguyễn Văn Tường ja Tôn Thất Thuyết käynnistivät Cần Vương -liikkeenä tunnetun kapinan ranskalaisia vastaan. Keisari Hàm Nghi vetäytyi Laosiin palkatakseen sissisotilaita ranskalaisia vastaan. Ranskalaiset kukistivat kapinan ja pyysivät keisaria palaamaan Vietnamiin. Koska Hàm Nghi ei palannut, ranskalaiset syrjäyttivät hänet ja nostivat keisariksi hänen veljensä Đồng Khánhin. Pian myös Hàm Nghin resurssit alkoivat loppua ja hänen tukijoukkonsa harvenivat. Lopulta hänen oma henkivartijansa petti hänet ja pidätti hänet ja luovutti ranskalaisille vuonna 1888. Huolimatta siitä että Hàm Nghi oli pakotettu kapinaan mukaan, ranskalaiset karkottivat hänet Algerian vuonna 1889 ja pitivät hänet elossa jos hän osoittautuisi myöhemmin hyödylliseksi. Hän kuoli Algeriassa vuonna 1943. == Lähteet == Luokka:Nguyễn-dynastia Luokka:Vietnamin keisarit
Eero Soininen

Eero Soininen (s. 30. toukokuuta 1947) on suomalainen näyttelijä, joka on näytellyt muun muassa elokuvissa Pölhölä, Kätkäläinen, Mosku ja Lahja. Soininen on näytellyt myös televisiosarjoissa Kotikatu ja Kovaa maata.https://areena.yle.fi/1-4018619 Lisäksi hän esiintyy 1960-luvun Nuorison tyypittelyä -filmillä, jossa Veikko Sarasjoki ja hänen veljensä kirjailija Heikki Soininen ryhmittelevät nuorisoa 21.11.1963. Soinisen isä oli päätoimittaja Aulis Ensio Soininen. == Lähteet == ==Aiheesta muualla== * Luokka:Suomalaiset näyttelijät Luokka:Vuonna 1947 syntyneet Luokka:Elävät henkilöt
Luettelo Espanjan laivaston sukellusveneistä

Luettelo Espanjan laivaston sukellusveneistä sisältää Espanjan laivaston palveluksessa olleet tai muuten käyttämät sukellusveneet. == Peral- sukellusvenetorpedovene == * Isaac Peral 1888 – 1890. museoituna Cartagenassa.Gardiner, Robert 1906-1921 s. 381 == Isaac Peral -luokka== * Isaac Peral 1917 – 1932. == A-luokka == * Narciso Monturiol (A1) 1917 – 1934. * Cosme García (A2) 1917 – 1931. * A3 (1917) 1917 – 1932. == B-luokka == * B1 (1921) 1922 – 1940. uponnut Alcudianlahdella Mallorcalla * B2 (1922) 1922 – 1952. * B3 (1922) 1922 – 1940. * B4 (1922) 1923 – 1941. * B5 (1923) 1925 – 1936, uponnut lähellä Esteponaa. * B6 (1923) 1926 – 1936, Velasco upotti Espanjan sisällissodassa. == C-luokka == * Isaac Peral (C1) 1928 – 1950. * C2 (1928) 1928 – 1951. * C3 (1929) 1928 – 1936, Saksan laivaston sukellusveneen U-34 upottama. * C4 (1929) 1928 – 1946, uponnut Lepanton kolaroimana. * C5 (1929) 1928 – 1937, kadonnut merellä. * C6 (1929) 1928 – 1937, miehistönsä upottama. == D-luokka == * D1 (sukellusvene) myöhemmin S11. 1947 – 1965. * D2 (sukellusvene) myöhemmin S21. 1951 – 1971. * D3 (sukellusvene) myöhemmin S22. 1954 – 1971. == General Mola -luokka == * General Mola (1937) ex-RN Archimede. 1937 – 1958. * General Sanjurjo (1937) ex-RN Torricelli. 1937 – 1958. == G-luokka == * 6 tyypin VIIC sukellusvenettä (G1 - G6), peruutettu * G7; myöhemmin S01 ex-U-573 1942 – 1970. == Foca-luokka == * SA41 1963 – 1967. museoitu Mahonissa. * SA42 1963 – 1967. museoitu Cartagenassa. == Tiburón- luokka == * SA51 1966. museoitu Barcelonassa. * SA52 1966. museoitu Cartagenassa. == Almirante García de los Reyes -luokka == * Almirante García de los Reyes (S31) ex-USS Kraken (SS-370) 1959 – 1982. * Isaac Peral (S32) ex- USS Ronquil (SS-396) (GUPPY IIA) 1971 – 1987. * Narcíso Monturiol (S33) ex-USS Picuda (SS-382) (Guppy IIA) 1972 – 1977. * Cosme García (S34) ex-USS Bang (SS-385) (Guppy IIA) 1972 – 1983. * Narcíso Monturiol (S35) ex-USS Jallao (SS-368) (Guppy IIA) 1974 – 1984. == Delfín-luokka == * Delfín (S61) 1973 – 2003. museoitu Torreviejaan. * Tonina (S62) 1973 – 2005. * Marsopa (S63) 1975 – 2006. * Narval (S64) 1975 – 2003. == Galerna-luokka == * Galerna (S71) 1983 – palvelus. * Siroco (S72) 1983 – 2012. * Mistral (S73) 1985 – palvelus. * Tramontana (S74) 1986 – palvelus. == Isaac Peral -luokka == * Isaac Peral (S81) rakenteilla. * Narciso Monturiol (S82) rakenteilla. * Cosme García (S83) rakenteilla. * Mateo García de los Reyes (S84) rakenteilla. == Lähteet == * * * === Viitteet ===
Huhtasaari

Huhtasaari merkitsee saarta, jossa on havumetsään tehty kaski eli huhta. Maantieteellisesti nimeä esiintyy paikannimenä lähinnä Hämeen, Pohjanmaan ja Lapin maakunnissa. Karttapaikan mukaan sen nimisiä saaria on ainakin viisitoista. Karttapaikka Väestörekisterikeskuksen sukunimihaun perusteella nimi on nykyisenä nimenä 125 henkilöllä Suomessa (19.8.2019). Huhtasaari voi tarkoittaa seuraavia: ==Sukunimi== * Laura Huhtasaari (s. 1979), suomalainen poliitikko (PS) ==Paikannimi== * Huhtasaari, saari Hämeenlinnassa * Huhtasaari, saari Lohjalla * Alimmainen Huhtasaari, Ylimmäinen Huhtasaari, saaria Asikkalassa Päijänteellä == Katso myös == * Huhtsaari ==Lähteet==
Molybdeenipentakloridi

Molybdeenipentakloridi eli molybdeeni(V)kloridi (MoCl5) on molybdeenin ja kloorin muodostama epäorgaaninen molekyyliyhdiste. Yhdistettä voidaan käyttää muiden molybdeeniyhdisteiden valmistukseen ja reagenssina ja katalyyttinä orgaanisen kemian synteeseissä. ==Ominaisuudet== Huoneenlämpötilassa moleybdeenipentakloridi on hyvin tummanvihreää, lähes mustaa, kiteistä ainetta. Kiinteänä ja nestemäisenä yhdiste esiintyy dimeerinä Mo2Cl10, jossa molybdeenejä yhdistää kahdesta klooriatomista muodostunut silta. Kaasufaasissa aine on monomeerinä ja molybdeenipentakloridikaasu on väriltään punaista. Molybdeenipentakloridi reagoi helposti veden ja ilmankosteuden kanssa hydrolysoituen molybdeenioksitrikloridiksi. Yhdiste liukenee hieman dietyylieetteriin ja hyvin etanoliin, bentseeniin ja kloorattuihin hiilivetyihin. Molybdeenipentakloridi on Lewis-happo ja muodostaa komplekseja. Esimerkiksi kloridi-ionien kanssa muodostuu heksakloromolybdaatti-ioni ([MoCl6]-).Edward I. Stiefel: Molybdenum Compounds, Kirk-Othmer Encyclopedia of Chemical Technology, John Wiley & Sons, New York, 2011. Viitattu 11.1.2018.Thomas Kauffmann, Torii S. & T. Inokuchi: Molybdenum(V) Chloride, e-EROS Encyclopedia of Reagents for Organic Synthesis, John Wiley & Sons, New York, 2001. Teoksen verkkoversio Viitattu 11.1.2018. ==Valmistus ja käyttö== Molybdeenipentakloridia valmistetaan tyypillisesti kloorin ja molybdeenin välisellä reaktiolla. Laboratoriomittakaavassa yhdistettä voidaan valmistaa molybdeenitrioksidin ja tetrakloorimetaanin tai tionyylikloridin välisellä reaktiolla. Molybdeenipentakloridia käytetään useiden muiden molybdeeniyhdisteiden valmistukseen ja siitä valmistetaan muun muassa organomolybdeeniyhdisteitä. Orgaanisen kemian synteeseissä ainetta käytetään klooraavana reagenssina ja katalyyttinä kytkentä- ja kondensaatioreaktioissa. ==Lähteet== Luokka:Klooriyhdisteet Luokka:Molybdeeniyhdisteet
Georgian provinssi

Georgian provinssi () (myös Georgian siirtokunta) oli yksi Brittiläisen Amerikan eteläisistä siirtokunnista. Se oli viimeinen kolmestatoista siirtokunnasta, jota Ison-Britannian kuningaskunta perusti Pohjois-Amerikassa. Siirtokunnat perustivat myöhemmin Yhdysvallat. Luokka:Kolmetoista siirtokuntaa
Sakala Keskus

Sakala Keskus on kulttuurikeskus Viljandin keskustassa Virossa. Aiemmin Sikasaaren kievarina tunnettu talo peruskorjattiin sodan jälkeen ja se edustaa stalinistista arkkitehtuuria. Tallinnassa Sakala Keskus toimi vuosina 1982-2007. == Lähteet == == Aiheesta muualla == Sakala Keskuksen kotisivut Luokka:Viron rakennukset ja rakennelmat
The End of the World

The End of the World on Arthur Kentin ja Sylvia Deen Skeeter Davisille tekemä kappale. Kappale on tyylilajiltaan countrya ja popia. Kappale oli 1960-luvulla menestys ja siitä tehtiin useita eri coverversioita, muun muassa popduo Carpentersin sekä suomalaisen Laila Kinnusen toimesta. Se sijoittui Billboard Hot 100 -musiikkilistan 2. sijalle sekä Britannian singlelistan sijalle 18. Kappale esiintyi muun muassa vuoden 1999 draamaelokuvassa Vuosi nuoruudestani, videopelissä Fallout 4 sekä Under the Dome televisiosarjan jaksossa S01E05. ==Lähteet== Luokka:Vuoden 1962 kappaleet Luokka:Yhdysvaltalaiset countrykappaleet
Tapio Hyyryläinen

Tapio Hyyryläinen () oli Mäntsälän kunnanjohtaja. Hyyryläinen oli Mäntsälän ensimmäinen kunnanjohtaja ja hän aloitti virassaan vuonna 1967. Hyyryläinen houkutteli Mäntsälään uusia asukkaita ja yrityksiä. Hänen aloitteestaan kirkonkylää vuosikymmeniä vaivanneeseen asuntopulaan puututtiin ja Mäntsälässä alkoi ennennäkemättömän vilkas asuinrakentaminen. == Lähteet == Luokka:Mäntsälän historia Luokka:Mäntsälän kunnanjohtajat Luokka:Vuonna 1925 syntyneet Luokka:Vuonna 1988 kuolleet
Skeeter Davis Sings The End of the World

Skeeter Davis Sings The End of the World on yhdysvaltalaisen countrylaulajan Skeeter Davisin neljäs studioalbumi. Albumi julkaistiin RCA Victorilla maaliskuussa 1963. Se sisältää hittisinglen ”The End of the World”, joka sijoittui 2. sijalle Billboard Hot 100 -musiikkilistalla. ==Kappaleet== ==Henkilöstö== *Skeeter Davis – laulu *Anita Kerr – tuottaja *Chet Atkins – tuottaja ==Arvostelut== *AllMusic: ==Lähteet== Luokka:Skeeter Davisin albumit Luokka:Vuoden 1963 albumit
Markku Perttilä

Markku Perttilä (s. 1975) on Etiopiassa syntynyt suomalainen diplomikitaristi, joka on kiertänyt Eurooppaa konsertoimassa erilaisten kokoonpanojen kanssa vuodesta 1994 lähtien. Lisäksi Perttilä on soittanut studiomuusikkona ja toiminut levyjen taiteellisena tuottajana ja sovittajana, mistä hänet on palkittu kahdesti kultalevyllä. Perttilä on myös säveltäjä, ja hänen laulujaan löytyy useista yhteislaulukirjoista. Perttilä toimii musiikin piirissä monipuolisesti. Hän on muun muassa toiminut opettajana ja vastannut musiikeista Ylen tv-ohjelmassa Nojatuolikirkko. ==Lähteet== Luokka:Suomalaiset kitaristit Luokka:Suomalaiset sovittajat Luokka:Suomalaiset musiikkituottajat Luokka:Suomalaiset säveltäjät Luokka:Hengellisen musiikin esittäjät Luokka:Elävät henkilöt Luokka:Vuonna 1975 syntyneet
Julian Corrie

Julian Victor Corrie (s. 20. kesäkuuta 1985 Nottingham, Englanti) (tunnetaan myös taiteilijanimellä Miaoux Miaoux) on brittiläinen muusikko, lauluntekijä, DJ ja tuottaja pääosin elektronisen musiikin alalla. Hän on nykyään myös rockyhtye Franz Ferdinandin jäsen. == Ura == Corrie aloitti uransa Miaoux Miaoux -taiteilijanimellä, ja hän julkaisi kolme studioalbumia: Rainbow Bubbles (2007), Light of the North (2012) ja School of Velocity (2015). Hän levytti kaksi viimeisintä albumiaan itsenäiselle Chemikal Underground -levy- yhtiölle. Hän on myös toiminut musiikkialalla tuottajana. Corrie liittyi vuonna 2017 yhdessä Dino Bardotin kanssa skotlantilaisen rockyhtye Franz Ferdinandin jäseneksi, kun he korvasivat aiemman jäsenen Nick McCarthyn. Corrie soittaa yhtyeen tulevalla Always Ascending -albumilla kosketinsoittimia ja syntetisaattoria. == Diskografia== === Sooloartistina === * * * * === Franz Ferdinandin kanssa === * == Lähteet == Luokka:Franz Ferdinandin jäsenet Luokka:Brittiläiset kosketinsoittajat Luokka:Vuonna 1985 syntyneet Luokka:Elävät henkilöt
Dino Bardot

Donald ”Dino” Bardot on brittiläinen muusikko ja lauluntekijä. Hän soitti vuosina 2004–2013 toimineessa skotlantilaisessa indie rock -yhtye 1990s:ssa. Nykyään hän on rockyhtye Franz Ferdinandin kitaristi. == Ura == Bardot oli vuosina 2004–2013 vaikuttaneen glasgowlaisen rockyhtye 1990s:n kitaristi, ja he julkaisivat kaksi studioalbumia. Bardot liittyi vuonna 2017 yhdessä Julian Corrien kanssa skotlantilaisen rockyhtye Franz Ferdinandin jäseneksi, kun he korvasivat aiemman jäsenen Nick McCarthyn. Bardot soittaa yhtyeen tulevalla Always Ascending -albumilla kitaraa ja laulaa taustalaulua. == Lähteet == Luokka:Franz Ferdinandin jäsenet Luokka:Brittiläiset kitaristit Luokka:Elävät henkilöt
Middletown

Middletown voi tarkoittaa seuraavia: * Middletown, kaupunki Connecticutin osavaltiossa, Yhdysvalloissa * Middletown, kaupunki Delawaren osavaltiossa, Yhdysvalloissa * Middletown, kaupunki Ohion osavaltiossa, Yhdysvalloissa * Middletown, kaupunki Iowan osavaltiossa, Yhdysvalloissa * Middletown, kaupunki Kentuckyn osavaltiossa, Yhdysvalloissa * Middletown, kaupunki Missourin osavaltiossa, Yhdysvalloissa * Middletown, kunta Marylandin osavaltiossa, Yhdysvalloissa * Middletown, kunta Indianan osavaltiossa, Yhdysvalloissa * Middletown, kunta Virginian osavaltiossa, Yhdysvalloissa * Middletown, kunta Rhode Islandin osavaltiossa, Yhdysvalloissa * Middletown, kylä Illinois’n osavaltiossa, Yhdysvalloissa * Middletown Township, kunta New Jerseyn osavaltiossa, Yhdysvalloissa * Middletown Township, kunta Minnesotan osavaltiossa, Yhdysvalloissa * Middletown Township, kunta Pennsylvanian osavaltiossa, Yhdysvalloissa * Middletown Township, kunta Pennsylvanian osavaltiossa, Yhdysvalloissa * Middletown Township, kunta Pennsylvanian osavaltiossa, Yhdysvalloissa.
Anna Bond

Anna Bond on vuonna 2012 ensi-iltansa saanut intialainen kannadankielinen toimintaelokuva, jonka on ohjannut Duniya Soori. == Näyttelijät == == Soundtrack == == Aiheesta muualla == * Luokka:Vuoden 2012 intialaiset elokuvat Luokka:Intialaiset toimintaelokuvat Luokka:Kannadankieliset elokuvat
Last Moon

Last Moon on japanilaisen rock-muusikko Gacktin kahdeksas studioalbumi. Se julkaistiin 27. huhtikuuta 2016. == Kappaleet == # # # # # # # # # # # # # == Lähteet == Luokka:Vuoden 2016 albumit Luokka:Gacktin albumit
Antti Kokkonen (päätoimittaja)

Antti Juhani Kokkonen (s. 19. huhtikuuta 1962 Kuusamo) on suomalainen toimittaja. Antti Kokkonen syntyi piiri-insinööri Paavo Kokkosen ja farmaseutti Eeva-Liisa Reunasen perheeseen. Hänen ensimmäinen puolisonsa 1987–2001 oli professori Hanna Snellman ja toinen vuodesta 2005 on toimitusjohtaja Päivi Tahkokallio. Kokkonen valmistui valtiotieteen maisteriksi Helsingin yliopistosta 1988. Kokkonen on ollut Lapin Kansa -lehden päätoimittaja vuoden 2009 alusta. Ennen Lapin Kansan päätoimittajan tehtäviä hän työskenteli Helsingin Sanomien politiikan toimituksen esimiehenä vuodesta 2004 sekä muun muassa sanomalehti Kalevassa usean vuoden ajan.Lapin Kansan päätoimittajaksi Antti Kokkonen. Alma Media Oyj, Pörssitiedote 29.10.2008 Lapin Kansan ohella Kokkonen on ollut sanomalehti Kalevan päätoimittaja syyskuusta 2023 Sanna Keskisen jälkeen.Pekka Loukkola, Lapin Kansan Antti Kokkonen siirtyy oululaisen Kalevan päätoimittajaksi Yle.fi, uutiset 6.9.2023, viitattu 8.10.2023 Hän päätti työnsä Lapin Kansan päätoimittajana vuoden 2023 lopussa.Timo Metsäjoki, Puolen Suomen vahtikoira Yle.fi, uutiset 8.10.2023, viitattu 8.10.2023 Vuonna 2023 hänet valittiin Kalevan päätoimittajaksi.https://www.kaleva.fi/antti-kokkonen-kalevan- paatoimittajaksi-kokenut-jo/5851373 == Lähteet == Luokka:Suomalaiset päätoimittajat Luokka:Vuonna 1962 syntyneet Luokka:Elävät henkilöt
Ahjärvi (Ruokolahti)

Ahjärvi on kylä Ruokolahden kunnassa, Etelä-Karjalan maakunnassa. Kylän läpi kulkee Ahjärventie ja sieltä on Ruokolahden keskustaan matkaa noin 30 kilometriä. Kyläryhmään kuuluu useita pienempiä kyliä: Hölmölä, Terävälä, Alakylä, Jurvala, Mäkelä, Siisiälä ja Suikkala. Ahjärven kylässä oli asutusta jo keskiajalla, ja uuden ajan alussa Ahjärvellä oli kahdeksan savua, Rasilassa kahdeksan ja Siitolassa kymmenen. Isonjaon jälkeisissä kartoissa nimi esiintyy muodossa Ahvenjärvi. Sota-aikana kylässä oli 42 taloa. Nyt ympärivuotisia savuja on 26 ja kyläyhdistykseen kuuluu 50 henkilöä. == Merkkihenkilöitä == * Pietari Hannikainen, suomalainen kirjailija, lehtimies ja maanmittari (tai ainakin apulainen). Viipurin läänin komissiomaanmittarina 1857–1866 ja Uudellamaalla 1866–1879. == Lähteet == * Sulo Siitonen, Ruokolahti lukemisto * Aulikki Ylönen, Jääsken kihlakunnan historia I ja II, Jääsken kihlakunnan historiatoimikunta Imatra 1957 * Otto Imm. Helander, Wiipurin läänin kalenteri 1893, Karisto Hämeenlinna 1992 * Jarmo Mäntykangas, Ahjärveltä aloitettiin Suomen historiaa, BoD 2018 Saksa Luokka:Ruokolahti Luokka:Etelä-Karjalan maakunnan kylät
Iisalmen kulttuurikeskus

Iisalmen kulttuurikeskus on Pohjois-Savon Iisalmen kaupungin Kirkkopuistossa sijaitseva julkinen rakennus, jossa toimivat Iisalmen kaupunginkirjasto, kansalaisopisto, musiikkiopisto, kaupungin kulttuuritoimi, Snellman- kesäyliopisto ja luontomuseo. Talossa on myös vaihtuvien näyttelyiden tila Venny sekä kahvila. Rakennuksen on suunnitellut arkkitehti Pekka Pitkänen, ja se on valmistunut vuonna 1989. Kulttuurikeskuksessa on kaksi suurta salia, 470-paikkainen kirjailija Eino Säisän mukaan nimetty nousevakatsomoinen konserttisali ja 120-paikkainen kirjailija-säveltäjä Karl Collanin mukaan nimetty sali. Lisäksi talossa on noin kymmenen pienempää kokoustilaa. ==Lähteet== ==Aiheesta muualla== * Kulttuurikeskuksen esite Luokka:Iisalmen rakennukset ja rakennelmat Luokka:Suomen konserttitalot Luokka:Iisalmen kulttuuri
Jukka Korpihete

Jukka Sakari Korpihete (s. 19. helmikuuta 1976 Riihimäki) on palkittu suomalainen muotoilija ja teollinen suunnittelija. Jukka Korpihete syntyi elektroniikka-asentaja Sakari Korpihetteen ja sairaanhoitaja Mirjam Laakson perheeseen. Hänen puolisonsa vuodesta 2002 on psykologi Anna-Kristiina Tolvanen. Korpihete tuli ylioppilaaksi 1995 ja valmistui artenomiksi Hämeen ammattikorkeakoulusta 2000. Hän on opiskellut teollista muotoilua Robert Gordonin yliopistossa Aberdeenissa Skotlannissa. Suunnittelu- ja muotoilualan yrittäjä ja oman yrityksensä toimitusjohtaja Korpihete on ollut vuodesta 2000. Hän on pitänyt töistään useita näyttelyitä ja osallistunut yhteisnäyttelyihin sekä saanut töistään palkintoja. Korpihete valittiin Vuoden nuoreksi muotoilijaksi vuonna 2000. Hän on suunnitellut tuotteita muun muassa Kultakeskukselle ja Lundialle. Ilmari Tapiovaara -palkinnon vuonna 2011 saanut Korpihete on tullut tunnetuksi valo- ja valaisinten suunnittelijana. Valaisimia hän on suunnitellut esimerkiksi juuri Lundialle,Lundian valaisinsuunnittelija Jukka Korpiheteellä näyttely Hämeenlinnan Taidemuseossa 28.1.-9.4.2012. Lundia Oy, 27.1.2012 mutta myös useille muille valmistajille. Ulkovalaistussuunnitelman hän on tehnyt muun muassa Paltaniemen kuvakirkkoon ja valaistussuunnitelman ja valaisinmuotoilun Espoon tuomiokirkkoon ja Hausjärven kirkkoon. == Lähteet == ==Aiheesta muualla== * Jukka Korpihete. Häme-Wiki. Luokka:Suomalaiset muotoilijat Luokka:Suomalaiset valosuunnittelijat Luokka:Vuonna 1976 syntyneet Luokka:Elävät henkilöt
Air Zermatt

Air Zermatt on sveitsiläinen lentoyhtiö ja lentokoulu. Se harjoittaa helikopteriliikennettä yhdeksällä helikopterilla pääasiassa Ylä-Valais’ssa. Yhtiöllä on neljä tukikohtaa: yksi Valais’n Alpeilla Zermattissa ja kolme Rhônejoen laaksossa Gampelissa, Raronissa ja Sionissa. Air Zermattin toiminta alkoi pelastuslentoina yhdellä helikopterilla vuonna 1968. Sittemmin toiminta on laajentunut muun muassa taksiliikenteeseen ja matkailijakuljetuksiin vuorille. Yhtiöllä on lentokoulu, Alpine Helicopter Services, jossa koulutetaan lentäjiä myös muille toimijoille, sekä ensiapuun erikoistunut koulu, Air Zermatt Training Center ATC. Vuonna 2017 yhtiöllä oli yhdeksän konetta: * Aérospatiale SA-315 Lama, 1 kpl * Bell 429, 1 kpl * Eurocopter EC130, 1 kpl * Eurocopter EC135 T3, 1 kpl * Eurocopter AS 350 Ecureuil, 5 kpl. == Zermattin ilmasilta 9.–10.1.2018 == Lumisateiden ja lumivyöryvaaran takia joutuivat Zermattin asukkaat ja matkailijat, yhteensä noin 20 000 ihmistä, kahdeksi päiväksi saarroksiin. Näinä päivinä Air Zermatt kuljetti 11 tunnin aikana noin 2 000 ihmistä ja 90 tonnia tavaraa Zermattin ja Täschin välillä. == Lähteet == == Aiheesta muualla == Luokka:Sveitsiläiset lentoyhtiöt Luokka:Zermatt
Adjat

Adjat (myös adžat) ovat eweille sukua oleva etninen ryhmä Beninin ja Togon eteläosassa. He ovat alun perin joruboja, jotka muuttivat Nigeriasta nykyisen Togon alueelle Tadoon (Adja-Tadoon). Sittemmin adjat muuttivat takaisin itään, jossa he perustivat Ardran (Alladan) kuningaskunnan. Siitä saivat alkunsa Dahomey ja Hogbonou. Adjojen pääelinkeino on maanviljely. Heitä lienee yli puoli miljoonaa henkeä. == Katso myös == * Grand-Popo ==Lähteet== Luokka:Beninin etniset ryhmät Luokka:Togon etniset ryhmät
Søren Skou

Søren Skou (s. 20. elokuuta 1964 Aalborg) on tanskalainen yritysjohtaja, joka on toiminut A. P. Møller-Mærskin toimitusjohtajana vuodesta 2016. Skou on ollut Nokian hallituksen jäsen vuodesta 2019. Skou valmistui Aalborgin katedraalikoulun lukiosta vuonna 1983 ja aloitti tämän jälkeen Maersk- konsernin palveluksessa harjoittelijana. Hänestä tuli Maersk Tankersin toimitusjohtaja vuonna 2001 ja konsernin johtoryhmän jäseneksi hänet nimitettiin vuonna 2006. Skou siirtyi Maersk Tankersilta toimitusjohtajaksi Maersk Linelle vuonna 2012. Heinäkuussa 2016 hän seurasi Nils Smedegaard Andersenia koko Maersk-konsernin toimitusjohtajana pitäen samalla paikkansa Maersk Linen toimitusjohtajana. Skou on valmistunut Kööpenhaminan kauppakorkeakoulusta ja suorittanut myöhemmin myös MBA-tutkinnon Sveitsin IMD- korkeakoulussa. Hän meni naimisiin Lene Buus Nielsenin kanssa 10. syyskuuta 1988 ja hänellä on kolme lasta. == Lähteet == == Aiheesta muualla == Luokka:A. P. Møller-Mærsk Luokka:Tanskalaiset yritysjohtajat Luokka:Vuonna 1964 syntyneet Luokka:Elävät henkilöt
Uusi vasemmisto

Uusi vasemmisto voi viitata seuraaviin: * uusvasemmisto, vasemmistolainen liike * Uusi vasemmisto, kreikkalainen puolue
Llallawavis

Llallawavis on sukupuuttoon kuollut hirmulintujen heimoon kuuluva lintusuku. Suvun ainoa laji on Llallawavis scagliai. Se eli plioseenillä noin 3,5 miljoonaa vuotta sitten nykyisessä Argentiinassa. Llallawaviksen fossiilit ovat täydellisimmät löydetyt hirmulinnun jäänteet. == Lähteet == Luokka:Esihistorialliset linnut Luokka:Käärmekurkilinnut
Femme En Fourrure

Femme En Fourrure on suomalainen elektroduo. Sen jäsenet ovat Sandra Tervonen ja Juuso Malin. Oman tuotannon lisäksi he ovat tehneet musiikkia mm. Paperi T:lle ja Ronyalle. Vuodesta 2019 alkaen he ovat julkaisseet musiikkia nimellä Pearly Drops. == Lähteet == * http://femmeenfourrure.com/ * https://www.discogs.com/artist/1670964-Femme-En-Fourrure Luokka:Suomalaiset elektronisen musiikin yhtyeet
Snellman-sali

Snellman-sali () on Kokkolassa osoitteessa Vingenkatu 18 sijaitseva konserttisali. Punatiilestä muurattu sali on valmistunut vuonna 1981 ja on osa tuolloin rakennettua Kokkolan kauppaoppilaitoksen kiinteistöä. Snellman-sali on Keski-Pohjanmaan kamariorkesterin kotisali. Puupaneloitu Snellman-sali on perinteinen ”kenkälaatikon” mallinen eli suorakulmainen ja tasalattiainen sali, joka tarjoaa 577 numeroitua istumapaikkaa. Muussa osassa kiinteistöä toimii Kokkolan kauppaopisto, ja aiemmin tiloja käytti myös Centria- ammattikorkeakoulu. Snellman-salin vieressä on 150-paikkainen ravintolasali. Salin avajaiskonsertin arvostelussaan maaliskuussa 1981 Helsingin Sanomien Seppo Heikinheimo kehui Mauri Parjon suunnittelemaa akustiikkaa ja arveli salin olevan soinniltaan ehkä Suomen siihen asti paras. ==Lähteet== Luokka:Kokkolan rakennukset ja rakennelmat Luokka:Suomen konserttitalot
Edwin H. Colbert

Edwin Harris Colbert (28. syyskuuta 1905 Clarinda, Iowa, Yhdysvallat – 15. marraskuuta 2001 Flagstaff, Arizona, Yhdysvallat) oli yhdysvaltalainen paleontologi ja tietokirjailija, joka auttoi tekemään dinosauruksista suosittuja teoksellaan The Dinosaur Book: The Ruling Reptiles and Their Relatives. Hän toimi 40 vuotta American Museum of Natural Historyn kuraattorina ja oli mukana muun muassa löytämässä Ghost Ranchista useita Coelophysis-dinosauruksen luurankoja ja Lystrosaurus-fossiileja Etelämantereelta. == Nuoruus ja opiskelu == Edwin Colbert syntyi 1905 Clarindassa Iowassa. Colbertin perhe muutti myöhemmin Missourin Maryvilleen. Hän suoritti alemman korkeakoulututkinnon Nebraskan yliopistosta ja väitteli 1935 tohtoriksi Columbian yliopistosta. == Ura == Colbert aloitti 40-vuotisen uransa American Museum of Natural Historyssä. Hän toimi museon selkärankaisten osaston kuraattorina. Kuraattorina Colbert teki paljon tieteellistä tutkimusta, valmisteli fosiilinäyttelyitä ja järjesti näyttelyitä. Colbert kirjoitti urallaan yli 20 kirjaa. Niistä ensimmäinen oli vuonna 1945 julkaistu The Dinosaur Book: The Ruling Reptiles and Their Relatives. Se oli suosittu ja lisäsi yleistä kiinnostusta dinosauruksia kohtaan. Suosion ansiosta kirjasta otettiin uusia painoksia parinkymmenen vuoden ajan. Colbert johti vuonna 1947 New Mexicon Ghost Ranchin kaivauksia, joissa löydettiin toistakymmentä Coelophysis-dinosauruksen luurankoa. Vuonna 1969 Colbert oli mukana National Science Foundationin rahoittamalla Etelämantereen-tutkimusretkellä. Kaivauksissa löydettiin 220 miljoonaa vuotta vanha nisäkkäiden varhainen edeltäjä Lystrosaurus. Löytö vahvisti mannerliikuntoteorian kannatusta, sillä Lystrosaurus-fossiileja oli aiemmin löydetty meren takaa Etelä-Afrikasta eikä eläin ollut hyvä uimari. Colbert jätti 1970 American Museum of Natural Historyn ja siirtyi Pohjois-Arizonan museon selkärankaispaleontologian kuraattoriksi. Uransa loppuvaiheilla hän kirjoitti muun muassa teoksen Colbert’s Evolution of the Vertebrates: A History of the Backboned Animals Through Time (2001), joka on noussut evoluutiobiologian ja paleontologian klassiseksi oppikirjaksi. == Lähteet == == Aiheesta muualla == Luokka:Yhdysvaltalaiset paleontologit Luokka:Yhdysvaltalaiset tietokirjailijat Luokka:Vuonna 1905 syntyneet Luokka:Vuonna 2001 kuolleet
The Burning (Urnin albumi)

__NOTOC__ The Burning on Urnin neljäs studioalbumi, joka julkaistiin 19. heinäkuuta 2017 levymerkillä Iron Bonehead Productions. Albumi on yhtyeen ensimmäinen sitten vuoden 2008 albumin Soul Destroyers. == Vastaanotto == Angry Metal Guy Kaaoszine 9/10 Metalliluola 7.5/10 Albumi sai hyvän vastaanoton. Angry Metal Guyn arvioija antoi albumille arvosanan 3/5. Hän piti albumia hyvänä, monipuolisena ja nautittavana comeback-albumina, mutta sanoi kokonaisuuden olevan liian keskipaahtoinen ilman yhtäkään murskaavaa ja aggressiivista kappaletta, ja kliseisen intron hän olisi jättänyt kokonaan pois levyltä. Niin ikään Kaaoszinen Santtu Kaskela piti introa omituisena sekä albumia vaikeana ensikuunneltavana, mutta antoi albumille arvosanan 9/10 ja yhtyeen oman jutun toimivan hyvin vaikutteineen päivineen. Metalliluolan Markus Salmela totesi albumin sisältävän hyvien sovitusten lisäksi myös hienoisia suvantovaiheita, ja sanoi albumin aukeavan luultavasti vasta useamman kuuntelukerran myötä. Hän kuvaili albumia kokonaisuudessaan hyväksi, vaikka sanoikin varsinaisen aggressiivisen tuhovoiman jäävän olemattomaksi. == Kappaleet == # # # # # # # # # # == Kokoonpano == === Yhtye === * Sulphur – laulu, basso * TooLoud – taustalaulu kappaleissa 3, 6, 8. * Revenant – rummut, taustalaulu kappaleissa 3, 6, 8. \+ * Armageddor – soolo- ja rytmikitarat, taustalaulu kappaleissa 3, 6,8+säv: intro, säv & co-säv/sov: lead kitarat kappaleet: 5,7,8, 10. === Tuotanto === * Sverker Widgren – äänittäjä, miksaaja, masteroija * Rok – kansikuva * J. Luomaa – valokuvat, design * Juri ”Lyijy” Hilden – valokuvat == Lähteet == == Aiheesta muualla == * Discogs: Urn – The Burning * Luokka:Vuoden 2017 albumit Luokka:Urnin albumit
Rafael Gratš

Rafael Davidovitš Gratš (, 6. elokuuta 1932 Kirovin alue, Venäjän SFNT – 28. heinäkuuta 1982) oli neuvostoliittolainen pikaluistelija ja olympiamitalisti. Gratš voitti 500 metrillä olympiahopeaa Cortina d’Ampezzossa 1956 ja olympiapronssia Squaw Valleyssa 1960. Innsbruckin talviolympialaisissa 1964 hän sijoittui samalla matkalla kymmenenneksi.Olympics at Sports-Reference.com == Lähteet == * Rafael Grach Bio, Stats, and Results Olympics at Sports- Reference.com === Viitteet === Luokka:Neuvostoliittolaiset pikaluistelijat Luokka:Neuvostoliittolaiset olympiamitalistit Luokka:Vuonna 1932 syntyneet Luokka:Vuonna 1982 kuolleet
Armenian kansalliskirjasto

Armenian kansalliskirjasto (, , lyh. NLA) on Armenian pääkaupunki Jerevanissa toimiva maansa kansalliskirjasto. NLA:lla on maailman suurin armeniankielisen kirjallisuuden kokoelma, joka alkaa ajallisesti maailman ensimmäisestä armeniankielisestä painetusta Urbatagirq-kirjasta (1512, Venetsia), ensimmäisestä armeniankielisestä sanomalehdestä (Azdarar, 1794, Madras) ja ensimmäisestä painetusta kartasta tällä kielellä (1695, Amsterdam). Armenian kansalliskirjaston kokoelmissa oli noin 6,6 miljoonaa nimikettä (vuoden 2015 alussa yli 6,3 rekisteröityä nimikettä). NLA tulkitsee toimintansa saaneen alkunsa vuonna 1832, jolloin Jerevanin miesten kymnaasiin perustettiin kirjasto. Tämän kirjaston 18 000 teoksen kokoelma muodosti Armenian kansalliskirjaston perustan. Arkkitehti Alexander Tamanjanin suunnittelema kirjaston päärakennus on vuodelta 1939. ==Lähteet== == Aiheesta muualla== *IFLA World Report - Armenia (The International Federation of Library Associations and Institutions) (ifla-world-report.org) Luokka:Jerevanin rakennukset ja rakennelmat Luokka:Kansalliskirjastot Luokka:Aasian kirjastot
Đồng Khánh

Đồng Khánh oli Vietnamin Nguyễn-dynastian yhdeksäs keisari. Hän toimi maan keisarina vuosina 1885–1889. Hän oli edellisen keisarin Hàm Nghin vanhempi veli, keisari Thiệu Trịn pojanpoika ja keisari Tự Đứcin ottolapsi. Đồng Khánh astui keisarinvirkaan vuonna 1885 hänen veljensä Hàm Nghin kapinoitua Ranskan siirtomaavaltaa vastaan, tämä joutui näin ranskalaisten epäsuosioon ja Hàm Nghi syrjäytettiin. Đồng Khánh pyrki luomaan hyvät välit ranskalaisiin ja pyrki luomaan Vietnamista hallitsevan protektoraatin Ranskan siirtomaissa. Suuri osa kansasta ei kuitenkaan hyväksynyt ranskalaisvaltaa ja Đồng Khánh pyrki edistämään maiden välistä yhteistyötä. Hänen yhteistyönsä ranskalaisten kanssa ei ollut suosittua, mutta muita vaihtoehtoja hänellä ei olisi ollut. Đồng Khánh sairastui vakavasti oltuaan kolme vuotta keisarina, hän kuoli vuonna 1889 24-vuotiaana. Ranskalaiset eivät hyväksyneet Đồng Khánhin jälkeläistä keisariksi, ja hänen jälkeensä keisariksi kohosi Thành Thái. == Lähteet == Luokka:Nguyễn-dynastia Luokka:Vietnamin keisarit Luokka:Vuonna 1864 syntyneet Luokka:Vuonna 1889 kuolleet
Yvonne Englich

Yvonne Englich (o.s. Hees, 5. joulukuuta 1979 – 8. tammikuuta 2018) oli saksalainen naispainija. 51–67 kilogramman painoluokissa kilpaillut Englich saavutti yhden aikuisten arvokisamitalin, EM-pronssin Dortmundissa 2011, ja kilpaili useissa muissa MM- ja EM-kilpailuissa. Hän saavutti myös nuorisoikäluokkien arvokisamitaleja.International Wrestling Database Englich avioitui painin olympiamitalisti Mirko Englichin kanssa, ja pari sai kaksi lasta. Englich sairastui syöpään ja kuoli 38-vuotiaana 8. tammikuuta 2018.https://www.rbb24.de/sport/beitrag/2018/01/ringerin-yvonne-englich-tod- krebs.html https://www.waz.de/staedte/witten/wittener-top-sportlerin-yvonne- englich-stirbt-mit-38-jahren- id213048137.htmlhttp://www.iltalehti.fi/muutlajit/201801092200654717_nx.shtmlhttps://www.is.fi/muutlajit/art-2000005517577.html == Lähteet == * Profiili International Wrestling Database === Viitteet === Luokka:Saksalaiset naispainijat Luokka:Vuonna 1979 syntyneet Luokka:Vuonna 2018 kuolleet
Kuningas Fahdin kansalliskirjasto

Kuningas Fahdin kansalliskirjasto () on Saudi-Arabian pääkaupungissa Riadissa toimiva, kuningas Fahdin mukaan nimetty kansalliskirjasto. Kansalliskirjaston aiemman päärakennuksen ympärille rakennettu ja sille modernin arkkitehtonisen ilmeen antava laajennusosa valmistui vuonna 2013. ==Lähteet== == Aiheesta muualla== *Kansalliskirjaston kotisivu (kfnl.gov.sa) *King Fahad National Library - Saudi Arabia (youtube.com) Luokka:Riad Luokka:Saudi-Arabian rakennukset ja rakennelmat S Luokka:Aasian kirjastot Luokka:Saudiarabialainen kulttuuri
Mirko Englich

Mirko Englich (s. 28. elokuuta 1978 Witten, Saksa) on saksalainen kreikkalais- roomalaisen tyylin painija. Hän voitti kaksi hopeamitalia painin Euroopan- mestaruuskilpailuissa vuosina 2003 ja 2008. Kesäolympialaisissa 2008 Englich voitti hopeamitalin. Hän voitti välierässä Yhdysvaltain Adam Wheelerin ja kohtasi finaalissa Venäjän Aslanbek Huštovin. Englich oli naimisissa painin Saksan mestarin Yvonne Englichin kanssa ja heillä on kaksi lasta. Yvonne Englich kuoli tammikuussa 2018 pitkällisen syöpätaistelun jälkeen 38-vuotiaana. == Lähteet == Luokka:Saksalaiset kreikkalais-roomalaisen tyylin painijat Luokka:Saksalaiset olympiamitalistit Luokka:Vuonna 1978 syntyneet Luokka:Elävät henkilöt
Archimede-luokka (sukellusvene)

Archimede-luokka oli Italian kuninkaallisen laivaston neljän vuosina 1930-1934 valmistetun sukellusveneen muodostama alusluokka, jonka alukset palvelivat toisessa maailmansodassa. == Suunnittelu == Cavallinin osittain kaksoisrunkoisten alusten rakennustyöt aloitettiin vuonna 1931 ja ne valmistuivat 1934-1935. Alukset olivat suurennettuja versioita avomerikelpoisista Settembrini-luokan aluksista, millä pyrittiin saavuttamaan suurempi toimintamatka ja suurempi torpedomäärä. Alusten suunniteltu toimintamatka pinta-ajossa kahdeksan solmun nopeudella oli 10 500 merimailia ja sukelluksissa kolmen solmun nopeudella 105 merimailia. Torpedoita oli tarkoitus olla aluksella kuusitoista aiemman kahdentoista sijaan.Gardiner, Robert s. 304 == Alukset == Archimede-luokan sukellusveneetregiamarina.net Nimi Telakka Kölinlasku Vesille Valmis Kohtalo Archimede Franco Tosi, Taranto 10. joulukuuta 1933 Espanjan kansallismielisille huhtikuussa 1937 nimellä General Mola poistettu alusluettelosta 1959 Galileo Ferraris Franco Tosi, Taranto 15. lokakuuta 1931 11. elokuuta 1934 31. tammikuuta 1935 upotettu 25. lokakuuta 1941 Galileo Galilei Franco Tosi, Taranto 15. lokakuuta 1931 19. maaliskuuta 1934 16. lokakuuta 1934 Britannian kuninkaallisen laivaston valtaama 4. kesäkuuta 1940, HMS X2 romutettu 1946 Torricelli Franco Tosi, Taranto 27. maaliskuuta 1934 poistettu alusluettelosta 1959 Aluksista Archimede ja Torricelli luovutettiin salaa Espanjan tasavaltalaisille, jotka liittivät ne laivastoonsa nimillä General Sanjurjo ja General Mola. == Lähteet == * === Viitteet === *
Vartija (täsmennyssivu)

Vartija tarkoittaa esimerkiksi seuraavia: * vartija, vartiointialan tehtävänimike * Vartija, 1888 perustettu mielipidelehti * Vartija, Michael Winnerin ohjaama kauhuelokuva vuodelta 1977 * Vartija, Jussi Adler-Olsenin romaani * Vartija, Robert Craisin romaani * Vartija, Troy Denningin romaani * Vartija, Niels E. Nielsenin romaani vuodelta 1974 * Vartija, Harri Närhen romaani vuodelta 1988 * Vartija, James Jacob "Jim" Harper, Teräsmies- sarjakuvien hahmo.
Laurentius-sali

Laurentius-sali (ruots. Laurentiussalen) on Lohjan Anttilan kaupunginosassa sijaitseva konserttisali. Vuonna 1983 valmistunut sali on osa Anttilan koulua, jonka ovat suunnitelleet arkkitehdit Arno Savela ja Pirjo Kantola. 500-paikkainen Laurentius-sali on Lohjan kaupunginorkesterin kotisali. Sen yhteydessä on satapaikkainen Sibelius-sali, jota käytetään myös Laurntius- salin konserttien väliaikatarjoiluun. Tilat on peruskorjattu vuosien 2016 ja 2017 aikana. ==Lähteet== Luokka:Lohjan rakennukset ja rakennelmat Luokka:Suomen konserttitalot Luokka:Lohjan kulttuuri
Mono (joki)

Mono on joki Togossa ja Beninissä. Se saa alkunsa Togosta Sokodén kaupungin ja Beninin rajan väliltä ja virtaa kohti etelää, jossa se muodostaa maiden välisen rajan. Joki laskee Atlantin valtamereen laajan järvi- ja laguunialueen kautta. Sen pituus on 467 kilometriä ja valuma-alueen laajuus 25 000 neliökilometriä. Virtaus vaihtelee voimakkaasti. Se on suurimmillaan syksyllä ja kuivuu keväällä kokonaan. Mono on alajuoksullaan liikennöintikelpoinen. Nangbetossa on vuonna 1987 valmistunut säännöstelypato ja vesivoimalaitos. Joen suisto julistettiin Unescon biosfäärialueeksi vuonna 2017. == Katso myös == * Monojoen suiston biosfäärialue ==Lähteet== == Aiheesta muualla == Luokka:Atlanttiin laskevat vesistöt Luokka:Beninin joet Luokka:Togon joet
Kokaiini (täsmennyssivu)

Kokaiini voi tarkoittaa seuraavia: * kokaiini, huume * ”Kokaiini”, musiikkikappale Sannin albumilla Lelu (2015) == Katso myös == * Koka
Räjähdyshappo

Räjähdyshappo eli fulmiinihappo tai formonitriilioksidi (HNCO) on epäorgaaninen happo ja syaanihapon isomeeri. Räjähdyshapon suolat ovat fulminaatteja. Brittiläinen kemisti Edward Charles Howard löysi räjähdyshapon hopeasuolan sattumalta vuonna 1800. Justus von Liebig ja Friedrich Wöhler tutkivat 1820-luvulla fulminaatteja ja isosyaanihapon suoloja, mikä johti osaltaan isomerian keksimiseen. Itse räjähdyshappo eristettiin puhtaana vasta 1966. Nimensä mukaisesti sekä räjähdyshappo että fulminaatit ovat erittäin epävakaita. Näistä ainoastaan hopeafulminaatti (AgCNO) ja elohopeafulminaatti kelpaavat kaupalliseen käyttöön. Hopeafulminaattia käytetään hyvin pieninä määrinä paukkukaramelleissa ja vastaavissa leluilotulitteissa, kun taas elohopeafulminaattia on käytetty paljon räjähdysnalleissa vakaampien räjähdysaineiden sytyttämiseen. ==Lähteet== == Aiheesta muualla == *PubChem: Fulminic acid Luokka:Epäorgaaniset hapot
Delfín (S61)

Delfín (runkonumero S61) oli Espanjan laivaston vuonna 1972 vesille laskettu Delfín-luokan sukellusvene. == Valmistus == Alus tilattiin Cartagenasta, missä köli laskettiin 13. elokuuta 1968. Alus laskettiin vesille 25. maaliskuuta 1972 ja otettiin palvelukseen 3. toukokuuta 1973.Gardiner, Robert s. 436 == Palvelus == Alus poistettiin palveluksesta vuonna 2003 ja museoitiin Torreviejaan Alicanteen. == Lähteet == * === Viitteet === Luokka:Delfín-luokan sukellusveneet
Seksirobotti

Seksirobotti on antropomorfinen seksin harrastamiseen tehty robotti, joka osaa liikkua ja puhua. Seksirobottien odotetaan halventuvan ja seksin harjoittamisen niiden kanssa yleistyvän ajan kuluessa. Seksirobotit on pääasiassa suunnattu miehille ja muistuttavat ulkonäöltään naisia. ==Vaikutukset== Seksirobotit voivat vähentää prostituutioon liittyvää ihmiskauppaa. Seksirobotit voivat myös vähentää sukupuolitautien leviämistä ja antaa fetisisteille mahdollisuuden toteuttaa äärimmäisiä fetissejään robottien kanssa. Lapsia muistuttavien seksirobottien kieltämistä lailla on ehdotettu. On epäselvää loppuisiko pedofilia seksirobottien avulla vai lisäisikö se pedofiliaa.https://www.nbcnews.com/mach/science/would-child-sex-robots-stop- pedophilia-or-promote-it-ncna834576 Seksirobotissa voi olla vastustamisen säätö, jonka avulla voi simuloida raiskaamista. Vastustamisen säätöä on ehdotettu lailla kiellettäväksi. Seksirobotteja on suunniteltu pedofiileille ja raiskaajille, ja pelkona on että seksirobottien käyttö saattaa johtaa seksuaalisen hyväksikäytön yleistymiseen. David Levy on kirjoittanut seksiroboteista kirjan Love and Sex with Robots. Levyn mukaan seksirobotit voivat auttaa sinkkujen yksinäisyyteen joilla on vaikeuksia saada ihmissuhteet toimimaan. Feministien mukaan seksirobotit antavat miehille ratkaisun naisten itsenäisyyden uhkaan. Irlantilaisen seksirobottibordellin omistajan mukaan osa asiakkaista on yksinäisiä, joillakin on vaikeuksia vuorovaikuttaa naisten kanssa ja muiden olevan kiinnostuneita nukeista. John Danaher on argumentoinut että ihmisten harjoittama prostituutio on harvoja aloja jotka eivät kärsisi teknologisesta työttömyydestä robottien yleistyessä. Venäläisen seksologin Lev Shcheglovin mukaan seksirobottien käyttö voi aiheuttaa psykopaattista häiriötä käyttäjälle. Hänen ennustuksensa mukaan seksirobottien käyttöönotto päättyy huonosti.https://www.thesun.co.uk/living/1790132/sex-with-robots-could-make- you-a-psychopath-warns-a-leading-expert/ Professori Kathleen Robertsonin mukaan psykopaatit ovat kiinnostuneita seksiroboteista.https://www.thesun.co.uk/news/5826679/sex-dolls-psychopaths- jeffrey-dahmer-mannequin/ ==Valmistajat== Seksirobotteja valmistaa yhdysvaltalainen yritys Abyss Creations.https://www.cnet.com/special- reports/abyss-creations-ai-sex-robots-headed-to-your-bed-and-heart/ Abyss Creations on tunnettu Harmony-nimisestä seksirobottimallista jolla on tekoälyä. Abyss Creationsin seuraava seksirobottimalli on Solana, jolla on vaihdettavat kasvot. Myös miespuolisia seksirobotteja on suunniteltu, mutta naiset eivät ole niistä yhtä kiinnostuneita kuin miehet naispuolisista seksiroboteista. ==Käyttö bordelleissa== Maailman ensimmäinen seksirobotteja sisältävä bordelli avattiin Barcelonassa, Espanjassa vuonna 2017. Kyseinen Lumidolls-yritys on aikeissa laajentua maailmanlaajuisesti. Vuonna 2017 on myös avattu seksirobottibordelli nimeltä Bordoll Dortmundissa, Saksassa. ==Katso myös== *Seksinukke *Agalmatofilia ==Lähteet== ==Aiheesta muualla== *Nature: Let's Talk About Sex Robots Luokka:Seksivälineet Luokka:Robotiikka
Minna Sten

Minna Sten (s. 21. joulukuuta 1987) on suomalainen koripalloilija, joka on edustanut kaudesta 2018–2019 alkaen Kotkan Peli-Karhuja. Hän on Naisten Korisliigan torjuntatilaston kaikkien aikojen ykkönen ja teki runkosarjauransa 500. torjunnan tammikuussa 2018 uransa 258. runkosarjaottelussa. Yhdessä ottelussa hän on parhaimmillaan tehnyt yhdeksän torjuntaa. Sten on Turun Riennon kasvatti ja on Korisliigassa edustanut Riennon, PeKan ja Forssan Alun lisäksi lappeenrantalaista Catzia ja Hongikon Nuorisoseuran Urheilijoita. Catzin joukkueessa hän voitti Suomen-mestaruuden vuonna 2010 ja Peli-Karhujen joukkueessa vuosina 2019 ja 2021. Hänet valittiin SM-sarjan/Korisliigan vuoden puolustuspelaajaksi kausina 2012–2013 ja 2013–2014, jolloin hän edusti Hongikon Nuorisoseuran Urheilijoita. Sten pelasi kausina 2006–2008 Yhdysvaltain yliopistosarja NCAA:ssa. Kaudella 2016–2017 hän pelasi ensin Saksan Bundesliigassa BG 89 Hurricanesin joukkueessa ja marraskuusta lähtien Ranskan toisella sarjatasolla Avenir Basketin joukkueessa. Kesäkuussa 2021 hän ilmoitti lopettavansa uransa. Sten on pelannut naisten maajoukkueessa 76 maaottelua. == Muuta == Stenin isä Tapio Sten on entinen maajoukkuekoripalloilija sekä koripallon SM-sarjan korikuningas kaudelta 1979–1980. Minnan veli Juha Sten ja sisko Tiina Sten ovat myös koripalloilijoita. == Lähteet == Luokka:Suomalaiset koripalloilijat Luokka:Vuonna 1987 syntyneet Luokka:Elävät henkilöt
Tonina (S62)

Tonina (runkonumero S62) oli Espanjan laivaston vuonna 1972 vesille laskettu Delfín-luokan sukellusvene. == Valmistus == Alus tilattiin Cartagenasta, missä köli laskettiin 2. maaliskuuta 1970. Alus laskettiin vesille 3. lokakuuta 1972 ja otettiin palvelukseen 10. heinäkuuta 1973.Gardiner, Robert s. 436 == Palvelus == Alus poistettiin palveluksesta vuonna 2005. == Lähteet == * === Viitteet === Luokka:Delfín-luokan sukellusveneet